PATVIRTINTA

Kauno lopšelio – darželio „Drevinukas

Direktoriaus 2025 m. balandžio 4 d.

įsakymu Nr. V-68

**KAUNO LOPŠELIO-DARŽELIO „DREVINUKAS“**

**INFORMACIJOS APIE PAŽEIDIMUS TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Informacijos apie pažeidimus teikimo tvarkos aprašas (toliau – Aprašas) nustato informacijos apie Kauno lopšelyje-darželyje „Drevinukas“ (toliau – Įstaiga) galimai rengiamus, padarytus ar daromus pažeidimus teikimo, informacijos apie pažeidimus priėmimo Įstaigoje veikiančiu informacijos apie pažeidimus teikimo vidiniu kanalu (toliau – vidinis kanalas), jos vertinimo ir sprendimų priėmimo tvarką.
2. Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme ir Lietuvos Respublikos Vyriausybės 2018 m. lapkričio 14 d. nutarime Nr. 1133 „Dėl Lietuvos Respublikos pranešėjų apsaugos įstatymo įgyvendinimo“.
3. Įstaigoje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimą, apsaugos priemonės užtikrinamos vadovaujantis Pranešėjų apsaugos įstatymu, kitais teisės aktais ir Aprašu.
4. Apraše vartojamos sąvokos ir jų apibrėžtys:
   1. **Kompetentingas subjektas** – Kauno lopšelio-darželio „Drevinukas“ direktoriaus įsakymu paskirtas darbuotojas, kuris vertina vidiniu kanalu gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą;
   2. **Pažeidimas** – Įstaigoje galbūt rengiama, daroma ar padaryta nusikalstama veikia, administracinis nusižengimas, tarnybinis nusižengimas ar darbo pareigų pažeidimas ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų darbo santykių arba sutartinių santykių su šia Įstaiga;
   3. **Vidinis informacijos apie pažeidimus teikimo kanalas** – Įstaigoje nustatyta tvarka sukurta ir taikoma informacijos apie pažeidimus Įstaigoje teikimo, tyrimo ir asmens informavimo procedūra;
   4. suprantamos taip, kaip jos apibrėžtos Pranešėjų apsaugos įstatyme ir kituose teisės aktuose, reglamentuojančiuose pranešėjų apsaugos reikalavimus.
5. Kompetentingas subjektas privalo užtikrinti asmens, kuris vidiniu kanalu pateikia informaciją apie pažeidimą Įstaigoje ir kurį su Įstaiga sieja ar siejo darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.) (toliau – asmuo, teikiantis informaciją apie pažeidimą), ir jo teikiamos informacijos konfidencialumą, išskyrus įstatymuose nustatytus atvejus.
6. Informacijos pateikimas, siekiant apginti išskirtinai asmeninius interesus, nelaikomas

pranešimu, nagrinėjamu šio Aprašo nustatyta tvarka.

**II SKYRIUS**

**INFORMACIJOS APIE PAŽEIDIMUS TEIKIMAS**

1. Asmuo, teikiantis informaciją apie pažeidimą, turi teisę ją pateikti, užpildydamas Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ patvirtintą pranešimo apie pažeidimą formą (Aprašo priedas 1) arba apie pažeidimą pranešti laisvos formos pranešimu, kuriame turi būti pateikta Aprašo 9 punkte nurodyta informacija ir nurodyta, kad ši informacija teikiama vadovaujantis Pranešėjų apsaugos įstatymu.
2. Asmuo, teikiantis informaciją apie pažeidimą Įstaigoje, ją gali pateikti vienu iš šių būdų:
   1. tiesiogiai kompetentingam subjektui;
   2. atsiųsti informaciją Įstaigos elektroninio pašto adresu  [drevinukas.korupcijosprevencija@gmail.com](mailto:drevinukas.korupcijosprevencija@gmail.com)
3. Asmuo, teikiantis informaciją apie pažeidimą, nurodo:
   1. kas, kada, kokiu būdu ir kokį pažeidimą rengiasi, daro ar padarė arba dalyvavo ar dalyvauja rengiantis ar darant;
   2. sužinojimo apie pažeidimo datą ir aplinkybes;
   3. ar apie šį pažeidimą jau yra pranešta, jei taip, – kam buvo pranešta, ar buvo gautas atsakymas;
   4. duomenis apie pažeidimo liudininkus;
   5. savo vardą, pavardę, asmens kodą, darbovietę, kitus kontaktinius duomenis ryšiui palaikyti;
   6. jei įmanoma, pateikia bet kokius turimus dokumentus, duomenis ar informaciją, atskleidžiančią galimo pažeidimo požymius;
   7. taip pat asmuo gali nurodyti, kaip ir kada su juo geriausia susisiekti.

**III SKYRIUS**

**INFORMACIJOS APIE PAŽEIDIMUS PRIĖMIMAS IR REGISTRAVIMAS**

1. Informaciją apie pažeidimą priima ir dokumentų registre (Aprašo priedas 3) užregistruoja kompetentingas subjektas.
2. Informacija apie pažeidimą, gauta įstaigoje kitu elektroninio pašto adresu, nei nurodyta Aprašo 8.2 papunktyje, neregistruojama ir nedelsiant persiunčiama Aprašo 8.2 papunktyje nurodytu elektroninio pašto adresu. Šiame punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti ištrinta nedelsiant.
3. Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys informaciją apie pažeidimą nagrinėjantys asmenys.
4. Kompetentingas subjektas, gavęs informaciją apie pažeidimą, ją pateikusiam asmeniui pageidaujant nedelsdamas raštu informuoja šį asmenį apie informacijos gavimo faktą.
5. Įstaigos darbuotojai, dirbantys pagal darbo sutartis, kurie pagal atliekamas funkcijas

turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, yra supažindinami su atsakomybe už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, privalo pasirašyti konfidencialumo pasižadėjimą (forma – Aprašo priedas 2) ir įsipareigoti neatskleisti tokios informacijos ar duomenų trečiosioms šalims.

1. Įstaigos darbuotojai, dirbantys pagal darbo sutartis, kuriems pagal pareigas tapo

žinomi asmens, pateikusio informaciją apie pažeidimą, asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo.

1. Kompetentingas subjektas pateikia konfidencialumo pasižadėjimo formą (Aprašo priedas 2) pasirašyti Aprašo 14–15 punktuose nurodytiems asmenims ir ją užregistruoja informacijos apie pažeidimus ribotos prieigos dokumentų registre.

**IV SKYRIUS**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

1. Kompetentingas subjektas, vidiniu kanalu gavęs informaciją apie pažeidimą, nedelsdamas imasi ją vertinti.
2. Dėl vidiniu kanalu pateiktos informacijos apie pažeidimą kompetentingas subjektas priima vieną iš šių sprendimų:
   1. nagrinėti pateiktą informaciją apie pažeidimą;
   2. jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika, administracinis nusižengimas arba kitas pažeidimas, nedelsdamas, bet ne vėliau kaip per 2 darbo dienas nuo šios informacijos gavimo dienos, persiųsti gautą informaciją apie pažeidimą institucijai, įgaliotai tirti tokią informaciją, be asmens, pateikusio informaciją apie pažeidimą, sutikimo ir apie tai pranešti šiam asmeniui;
   3. nutraukti gautos informacijos apie pažeidimą nagrinėjimo procedūrą, jeigu:
      1. įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų;
      2. informacija apie pažeidimą grindžiama akivaizdžiai tikrovės neatitinkančia informacija;
      3. pateikta informacija apie pažeidimą jau yra išnagrinėta arba nagrinėjama.
3. Kompetentingas subjektas per 5 darbo dienas nuo informacijos apie pažeidimą gavimo raštu informuoja asmenį, pateikusį informaciją apie pažeidimą, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas. 20. Kompetentingas subjektas, baigęs nagrinėti informaciją apie pažeidimą, nedelsdamas raštu informuoja asmenį, pateikusį informaciją apie pažeidimą, apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką.
4. Nustatęs pažeidimo faktą, kompetentingas subjektas informuoja asmenį, pateikusį informaciją apie pažeidimą, apie atsakomybę, taikytą pažeidimą padariusiems asmenims.
5. Jei asmuo, pateikęs informaciją apie pažeidimą, negavo atsakymo arba Įstaigoje nebuvo imtasi veiksmų reaguojant į pateiktą informaciją, jis, vadovaudamasis Pranešėjų apsaugos įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

**V SKYRIUS**

**BAIGIAMOSIOS NUOSTATOS**

1. Dokumentai, susiję su Aprašo nuostatų įgyvendinimu, saugomi vadovaujantis Įstaigoje direktoriaus tvirtinamu dokumentacijos planu.
2. Kompetentingas subjektas kartą per metus apibendrina informacijos apie pažeidimus gavimo, tyrimo ir nagrinėjimo duomenis ir Įstaigos interneto svetainėje skelbia statistinius duomenis apie atvejų, kai buvo pateikta informacija apie pažeidimus, skaičių, jų vertinimo rezultatus, apibendrintą informaciją apie pažeidimus, kurie buvo atskleisti remiantis asmenų pateikta informacija pagal Aprašą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno lopšelio darželio „Drevinukas“

Informacijos apie pažeidimus teikimo tvarkos

Aprašo priedas 1 patvirtintas 2025 m. balandžio 4 d. direktoriaus įsakymu Nr.V-68

**(Pranešimo apie pažeidimą forma)**

**PRANEŠIMAS APIE PAŽEIDIMĄ**

20 \_\_\_ m. \_\_\_\_\_\_\_\_\_\_\_\_\_\_ \_\_\_ d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |  |  |
| --- | --- | --- |
| Asmens, pranešančio informaciją apie pažeidimą, duomenys | | |
| Vardas, pavardė |  | |
| Asmens kodas arba gimimo data, jeigu asmens kodo neturi |  | |
| Darbovietė (su įstaiga siejantys ar sieję tarnybos, darbo ar sutartiniai santykiai) |  | |
| Pareigos |  | |
| Telefono Nr. (pastabos dėl susisiekimo) |  | |
| Asmeninis el. paštas arba gyvenamosios vietos adresas |  | |
| Informacija apie pažeidimą | | |
| 1. Apie kokį pažeidimą pranešate? Kokio pobūdžio tai pažeidimas? | | |
| 2. Kas padarė šį pažeidimą? Kokie galėjo būti asmens motyvai darant pažeidimą? | | |
| 3. Pažeidimo padarymo vieta, laikas. | | |
| Duomenys apie pažeidimą padariusį asmenį ar asmenis | | |
| Vardas, pavardė |  | |
| Darbovietė |  | |
| Pareigos |  | |
| 4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite juos. | | |
| 5. Ar yra kitų pažeidimo liudininkų? Jei taip, pateikite jų kontaktinius duomenis. | | |
| Duomenys apie pažeidimo liudininką ar liudininkus | | |
| Vardas, pavardė |  | |
| Pareigos |  | |
| Darbovietė |  | |
| Telefono Nr. |  | |
| El. paštas |  | |
| 6. Kada pažeidimas buvo padarytas ir kada apie jį sužinojote arba jį pastebėjote? | | |
| 7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą. | | |
| 8. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę. | | |
| 9. Papildomos pastabos ir komentarai. | | |
| □ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga. | | |
| Data | | Parašas“ |

\_\_\_\_\_\_\_\_\_\_\_\_

Kauno lopšelio-darželio „Drevinukas“ Informacijos apie pažeidimus teikimo tvarkos aprašo priedas 2 patvirtintas 2025 m. balandžio 4 d. direktoriaus įsakymu Nr. V-68

Kauno lopšelis-darželis „Drevinukas“

*(asmens vardas, pavardė, pareigos)*

**KONFIDENCIALUMO PASIŽADĖJIMAS**

*(data)*

1. Aš suprantu, kad vykdydama (-as) savo pareigas Kauno lopšelyje-darželyje „Drevinukas“, turėsiu pareigą apie informacijos apie asmenis, kuriems vadovaujantis Lietuvos respublikos Pranešėjų apsaugos įstatymo nuostatomis taikomas reikalavimas užtikrinti konfidencialumą. Ši informacija Lietuvos respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.
3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nei vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti savo įstaigos vadovui ir apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui užtikrinti.
4. Aš žinau, kad šis pasižadėjimas galios visą mano darbo laiką šioje įstaigoje, taip pat man parėjus dirbti į kitas pareigas arba pasibaigus darbo santykiams,
5. Aš esu susipažinusi (-ęs) su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
6. Aš esu įspėta (-as), kad pažeidus šį pasižadėjimą , man bus taikomas šiurkštus darbo tvarkos pažeidimas.
7. Aš esu įspėta (-as), kad pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

*(vardas, pavardė, parašas)*

Kauno lopšelio-darželio „Drevinukas“ Informacijos apie pažeidimus teikimo tvarkos aprašo priedas 3 patvirtintas 2025 m. balandžio 4 d. direktoriaus įsakymu Nr. V-68

**KAUNO LOPŠELIO-DARŽELIO „DREVINUKAS“ VIDINIU KANALU GAUTŲ PRANEŠIMŲ REGISTRAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Asmens, pranešusio apie pažeidimą, vardas, pavardė** | **Pranešimo gavimo data** | **Pranešimo gavimo data** | **Pranešimo gavimo forma** | **Trumpa informacija apie pažeidimą** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |